Vivian Ashe ninggal asu Chihuahua ingon-ingoné Chloe marang duluré (Rachel) sing kurang tanggungjawab supaya dijaga. Nalika Rachel arep lelungan menyang Meksiko bareng kanca-kancané, Chloe kesasar lan diculik. Chloe dislametaké déning Delgado, sawijining asu Gembala Jerman sing kasepèn sing tau dadi asu pulisi. Akibate, asu-asu iki banjur dadi buronan asu Doberman sing ora dywé rasa welas ya iku El Diablo. Sauntara Chloe lan Delgado nyoba golèk dalan menyang Beverly Hills, Papi, sawijining asu chihuahua hiperaktif sing wis tresna marang Chloe, lan ndarané Sam sarta Rachel nyoba nggolèki Chloe ing Meksiko. Nalika iku El Diablo uga lagi nyoba nyekel Chloe kanggo ndarané, sawijining ketua gèng adu asu.